CELEX: 62008CN0449
Language: lt
Date: 2008-10-13 00:00:00
Title: Byla C-449/08 2008 m. spalio 13 d. College van Beroep voor het bedrijfsleven (Nyderlandai) pateiktas prašymas priimti prejudicinį sprendimą byloje G. Elbertsen prieš Minister van Landbouw, Natuur en Voedselkwaliteit

10.1.2009   
            
            
               LT
            
            
               Europos Sąjungos oficialusis leidinys
            
            
               C 6/12
            
         2008 m. spalio 13 d.College van Beroep voor het bedrijfsleven (Nyderlandai) pateiktas prašymas priimti prejudicinį sprendimą byloje G. Elbertsen prieš Minister van Landbouw, Natuur en Voedselkwaliteit
   
   (Byla C-449/08)
   (2009/C 6/19)
   Proceso kalba: olandų
   Prašymą priimti prejudicinį sprendimą pateikęs teismas
   
      College van Beroep voor het bedrijfsleven (Nyderlandai)
   Šalys pagrindinėje byloje
   
      Pareiškėjas: G. Elbertsen
   Atsakovas: Minister van Landbouw, Natuur en Voedselkwaliteit
   Prejudiciniai klausimai
   
               1.
            
            
               Ar 2003 m. rugsėjo 29 d. Tarybos reglamento (EB) Nr. 1782/2003 (1) 42 straipsnio 4 dalis turi būti aiškinama kaip suteikianti valstybėms narėms diskreciją nustatyti 0 EUR referencinę sumą ir neskirti teisių į išmokas iš nacionalinio rezervo ūkininkui, esančiam specialioje padėtyje 2004 m. balandžio 21 d. Komisijos reglamento (EB) Nr. 795/2004 (2) 21 straipsnio prasme?
            
         
               2.
            
            
               Jei į šį klausimą būtų atsakyta teigiamai: Ar tuomet Bendrijos teisė nedraudžia taikyti nuostatos, kaip antai Regeling GLB-inkomenssteun 2006 17 straipsnio 1 dalies b punktas, pagal kurią prieš nustatant referencinę sumą, remiantis kuria paskirstomos teisės į išmokas iš nacionalinio rezervo, iš sumos, kuria padidėja papildomos išmokos investavus į gamybos pajėgumus arba įsigijus žemės, atimama 500 EUR suma?
            
         
      (1)  Reglamentas, nustatantis bendrąsias tiesioginės paramos schemų pagal bendrą žemės ūkio politiką taisykles ir nustatantis tam tikras paramos schemas ūkininkams bei iš dalies keičiantis Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (OL L 270, p. 1).
   
      (2)  Reglamentas, nustatantis išsamias bendrosios išmokos schemos, pateiktos Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrą žemės ūkio politiką taisykles ir nustatančiame tam tikras paramos schemas ūkininkams, įgyvendinimo taisykles (OL L 141, p. 1).